
ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Α.Π. 297 (1) 

Συμπλήρωση Αρμοδιοτήτων του Υφυπουργού Εθνικής Οικονομίας. 

Ο ΠΡΩΘΥΠΟΥΡΓΟΣ 

ΚΑΙ Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τα άρθρα 81 παρ. 1 και 83 παρ. 2 του Συντάγματος. 

2. Τα άρθρα 16 παρ. 5 και 22 παρ.2 περιπτ. γ του Ν. 1558/1985 
«Κυβέρνηση και Κυβερνητικά Όργανα» (Α 137). 

3. Το ΠΔ 180/1990 «Διορισμός Υπουργών, Αναπληρωματικών 
Υπουργών και Υφυπουργών» (Α' 64). 

4. Το ΠΔ 394/1991 «οργανισμός του Υπουργείου Εθνικής Οικονο¬ 
μίας» (Α’ 141). 1.. 

5. Το ΠΔ 417/1991 «Κατάργηση του Υπουργείου Τουρισμού και 
μεταφορά των αρμοδιοτήτων του στο Υπουργείο Εθνικής Οικονομίας» 

(Α 153). 

6. Την Υ 1617/5.12.91 προηγούμενη απόφασή μας, αποφασί¬ 
ζουμε: 

Στον Υφυπουργό Αριστείδη Τσιπλάκο αναθέτουμε πέραν των δια της 
Υ 1617/5.12.91 προηγόυμένης αποφάσεώς μας ανάτεθεισών αρμο¬ 
διοτήτων και την παράλληλον άσκησιν της εποπτείας επί του Ελληνικού 
Οργανισμού Τουρισμού (Ε.Ο.Τ.), της Σχολής Τουριστικών Επαγγελ¬ 
μάτων (Σ.Τ.Ε.), του Ξενοδοχειακού Επιμελητηρίου της Ελλάδος 
(Ξ.Ε.Ε.) και των θυγατρικών Εταιρειών του Ε.Ο.Τ. (Ξενία Α.Ε. και Ξε¬ 
νία Λαγονήσι Α.Ε.). 

Η απόφαση αυτή να δημασιευθεί στην Εφημερίδα της Κυβερνήσεως. 
Αθήνα, 23 Ιανουάριου 1992 
Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΜΗΤΣΟΤΑΚΗΣ 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

ΕΥΘΥΜΙΟΣ ΧΡΙΣΤΟΔΟΥΛΟΥ 
♦-- 

Αριθ. 2084920/7670/0022 ν . * (2) 

Καθορισμός της ωριαίας αποζημίωσης του διδακτικού προσωπικού του 
ΕΚΔΔ στα προγράμματα διδασκαλίας ξένων γλωσσών. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Το Ν. 1388/83 «Ίδρυση Εθνικού Κέντρου Δημόσιας Διοίκησης» 
(ΦΕΚ 113/Α/83). 

2. Τις διατάξεις του άρθρου 24 παρ. 2 του Ν. 1735/87 (ΦΕκ 195/ 
11.11.87 τ.Α'). 

3. Τις διατάξεις του άρθρου 51 παρ. 2 του Ν. 1943/91 «Εκσυγχρο¬ 
νισμός της οργάνωσης και λειτουργίας της δημόσιας διοίκησης... και 
άλλες συναφείς διατάξεις» (ΦΕΚ 50/11.4.91 τ. Α). 

4. Τις διατάξεις του άρθρου 26 του Ν.Δ. 321/69. 

5. Την αριθ. 818/18 Ιουνίου 1991 απόφαση του Διοικητικού Συμ¬ 
βουλίου του Εθνικού Κέντρου Δημόσιας Διοίκησης. 

6. Την αριθ. Υ. 1489/1076692/1224/0006/23.8.91 Κοινή 
απόφαση του Πρωθυπουργού και Υπουργού των Οικονομικών (ανά¬ 
θεση αρμοδιοτήτων στον Υφυπουργό Οικονομικών), αποφασίζουμε: 

Καθορίζουμε την ωριαία αποζημίωση του διδακτικού προσωπικού 
του Εθνικού Κέντρου Δημόσιας Διοίκησης στα προγράμματα διδασκα¬ 
λίας των ξένων γλωσσών στις 4.000 δρχ. η οποία και καταβάλλεται 
στο τέλος κάθε μήνα. 

2. Η καταβολή της κατά την παρ. 1 αποζημιώσεως γίνεται με χρη¬ 
ματικό ένταλμα πληρωμής με βάση τα εξής δικαιολογητικά: 

" α) Κατάσταση πληρωμής εις διπλούν υπογεγραμμένη από τον εκκα- 
θαριστή αποδοχών του Εθνικού Κέντρου Δημόσιας Διοίκησης που βαρύ- 
νεται με τη σχετική διάταξη. 

β) Απόφαση ορισμού του εκπαιδευτικού προσωπικού. 

γ) Βεβαίωση του υπευθύνου του οικείου εκπαιδευτικύ προγρμματος 
από την οποία να προκύπτουν οι ώρες της πραγματοποιηθείσης διδα¬ 
σκαλίας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Ιανουάριου 1992 

ΟΙ ΥΠΟΥΡΓΟΙ 

Ο ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΣΩΤ. ΚΟΥΒΕΛΑΣ Κ.ΓΙΑΤΡΑΚΟΣ 

-♦- 

Αριθ. 2004741/753 - 20/0016 (3) 

Αναπροσαρμογή των χρηματικών ποσών, για τα οποία τα εξουσιοδοτη¬ 
μένα από το νόμο όργανα παρέχουν διευκολύνσεις στην καταβολή 

των ληξιπροθέσμων χρεών προς το Δημόσιο. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Την απόφασή μας αριθμ. 161617/8.12.1979, που κυρώθηκε με 
το άρθρο 92 (περίπτωση ιη') του Ν. 1041/1.980 και αναφέρεται στην 
αρμοδιότητα των Διευθυντών των πρώην Δημοσίων Ταμείων και σή¬ 
μερα Δημοσίων Οικονομικών Υπηρεσιών (ΔΟΥ), ή Τελωνείων, καθώς 
και των Επιτροπών των άρθρων 15 του Ν. 3200/1955 και 17 του Ν. 
5940/1933, για την παροχή διευκολύνσεων στην καταβολή των ληξι¬ 
πρόθεσμων οφειλών. 

2. Τις αποφάσεις μας αριθμ. 89808/18.7.83, 9614/24.1.86 και 
62646/2.7.88, με τις οποίες τροποποιήθηκαν τα ποσά που είχαν 
προσδιοριστεί με την απόφασή μας αριθμ. 161617/8.12.79. 

3. Τη διάταξη της παραγράφου 3 του άρθρου 63 του Ν:’Ί249/ 
1982, με την οποία επιτρέπεται στον Υπουργό Οικονομικών να αυξά¬ 
νει, με αποφάσεις του, που δημοσιεύονται στην Εφημερίδα της Κυβέρ¬ 
νησης, τα ποσά για τα οποία καθορίζεται η αρμοσιότητα των οργάνων 
να παρέχουν διευκολύνσεις στην καταβολή των ληξιπρόθεσμων οφειλών 
προς το Δημόσιο. 

4. Την απόφασή μας αριθμ. 2082258/13530 - 20/0016/ 
18.12.91 (ΦΕΚ 1067/31.12.91 τ. Β') με την οποία αναπροσαρμό¬ 
στηκαν τα χρηματικά ποσά για τα οποία παρέχουν διευκολύνσεις στην 
καταβολή των ληξιπροθέσμων χρεών προς το ΔΗμόσιο τα εξουσιοδοτη¬ 
μένα από το νόμο όργανα. 

5. Τις διατάξεις των άρθρων 17 του Ν. 5940/33 κα 15 του Ν. 
3200/55. 

6. Τις διατάξεις των άρθρων 108 και 109 του Π.Δ. 284/88 «Οργα¬ 
νισμός του Υπουργείου Οικονομικών». 

7. Τη διάταξη του άρθρου 1- του Π.Δ.-16/1989 «Κανονισμός λει¬ 
τουργίας Δημοσίων Οικονομικών Υπηρεσιών (Δ.Ο.Υ.) και των Τοπι¬ 
κών Γραφείων και καθηκόντων των υπαλλήλων αυτών». 

8. Την ανάγκη απλοποίησης των διαδικασιών είσπραξης των δημο¬ 

σίων εσόδων, στα πλαίσια της πολιτικής της αποκέντρωσης, αποφασί¬ 
ζουμε: / - 

Τροποποιούμε την απόφασή μας αριθμ. 2082258/13530 - 20/ 
0016/18.12.91 ως εξής: 


Διαγράφουμε τη λέξη «ληξιπρόθεσμες» από τον πρώτο στίχο των πα¬ 
ραγράφων α), β), γ) αυτής. 

Η ισχύς της παρούσης ανάγεται στο χρόνο ισχύος της τροποποιούμε¬ 
νης απόφασης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 23 Ιανουάριου 1992 

Ο ΥΠΟΥΡΓΟΣ 

ΙΩΑΝΝΗΣ ΠΑΛΑΙΟΚΡΑΣΣΑΣ 
—-»- 

Αριθ. Κ. 3426/121/Β0019 δις ’ (4) 

Εγκατάσταση και λειτουργία καταστήματος αφορολογήτων Ειδών στον 

Μεθοριακό Σταθμό Ορμενίου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

γ Έχοντας υπόψη: 

1. Τις διατάξεις του άρθρου 27 του Νόμου 827/78 «περί ρυθμίσεως 
δασμολογικών θεμάτων και άλλων τινών διατάξεων (ΦΕΚ. 194/Α/ 
18.11.78). 

2. Τις διατάξεις των άρθρων 2 και 17 του Π.Δ/τος 86/1979 «περί 
συστάσεως ιδιορρύθμου Ανωνύμου Εταιρείας δια την εκμετάλλευσιν κα¬ 
ταστημάτων και αδασμολογήτων ειδών και εγκαταστάσεως και λει¬ 
τουργίας τούτων εις τα σημεία εξόδου επιβατών εξωτερικού» (ΦΕΚ. 
λειτουργίας τούτων εις τα σημεία εξόδου επιβατών εξωτερικού» (ΦΕκ. 
17/Α/31.1.79). 

3. Το αριθμ. 1693/23.11.90 έγγραφο της εταιρείας του Δημοσίου 
ΚΑΕ Α.Ε. με το οποίο υποβλήθηκε μελέτη σκοπιμότητος του Διοικητι¬ 
κού Συμβουλίου της και οικονομική μελέτη για την ίδρυση Καταστήμα¬ 
τος Αφορολογήτων Ειδών στο Μεθοριακό Σταθμό Ορμενίου. 

4; Το από 5.11.91 Πρακτικό της συσταθείσης γνωμοδοτικής επι¬ 
τροπής αποτελουμένη από εκπροσώπους της Τελωνειακής Αρχής Ορ¬ 
μενίου, του ΕΟΤ και της Εταιρείας του Δημοσίου «Καταστήματα Αφο¬ 
ρολογήτων Ειδών» Α.Ε. καθώς και την τοπογραφική μελέτη που τη συ¬ 
νοδεύει. 

5. Το αριθ. 9593/30.12.91 έγγραφο - αίτημα της Εταιρείας ΚΑΕ. 
Α.Ε., αποφασίζουμε: 

1. Εγκρίνουμε την εγκατάσταση και λειτουργία καταστήματος πω- 
λήσεως αδασμοφορολογήτων ειδών εντός του Τελωνειακού ελεγχόμε¬ 
νου Χώρου στον Μεθοριακό Σταθμό Ορμενίου, στην θέση και έκταση 
που προσδιορίζεται στο Τοπογραφικό διάγραμμα που συνοδεύει την από 
5.11.1991 έκθεση της επιτροπής που συστήθηκε σύμφωνα με τις δια¬ 
τάξεις της παρ. 2 του άρθρου 17 του Π.Δ. 86/79. 

2. Το κατάστημα μετά των αποθηκευτικών και βοηθητικών χώρων 
θα καταλαμβάνει επιφάνεια εμβαδού 718 τετραγωνικών μέτρων. 

3. Το δικαίωμα εκμετάλλευσης του καταστήματος αυτού ανήκει 
αποκλειστικά στην Εταιρεία του Δημοσίου «Καταστήματα Αφορολογή¬ 
των Ειδών» Α.Ε. 

4. Η εγκατάσταση και λειτουργία του γενικά διέπεται από τις διατά¬ 
ξεις του Π. Δ/τος 86/79, όπως αυτό τροποποιήθηκε από τα Π. Δ/τα 
489/79 και 158/86 καθώς και από τις διατάξεις των Υπουργικών 
Αποφάσεων και διαταγών που έχουν εκδοθεί με εξουσιοδότηση αυτού 
και ρυθμίζουν θέματα σχετικά με τον τρόπο λειτουργίας και ελέγχου 
των καταστημάτων που εκμεταλλεύεται η εταιρεία του Δημοσίου «Κα¬ 
ταστήματα Αφορολογήτων Ειδών» Α.Ε. 

5. Μέχρι της ανεγέρσεως των εγκαταστάσεων του ανωτέρω κατα¬ 
στήματος εγκρίνουμε την κατ’ εξαίρεση λειτουργία αυτού εντός τροχό¬ 
σπιτου (κινητό κατάστημά) και εντός του ελεγχόμενου τελωνειακού χώ¬ 
ρου για δασφάλιση των συμφερόντων του δημοσίου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Ιανουάριου 1992 

Ο ΥΠΟΥΡΓΟΣ 

ΙΩΑΝΝΗΣ ΠΑΛΑΙΟΚΡΑΣΣΑΣ 

Αριθ. 1005758/82/0006Α· (5) 

Σύσταση Ομάδας Εργασίας για τη μελέτη και πρόταση αναφορικά με 
την απλούστευση της βεβαίωσης και είσπραξης των τελών κυκλοφο¬ 
ρίας ,των αυτοκινήτων οχημάτων, με την καθιέρωση ειδικού σήμα¬ 
τος. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το άρθρο 89 και 128 του ΠΔ 284/1988 «Οργανισμός Υπουρ¬ 
γείου Οικονομικών» (ΦΕΚ 128Α/14.6.88), όπως ισχύει. 

2. Τις διατάξεις του άρθρου 34 του Ν. 1914/1990 και της παρα¬ 
γράφου 5 του άρθρου 105 του Ν. 1892/1990. 

3. Τοαπό 14.10.1991 σημείωμα της Γενικής Δ/νσης Επιθεώρησης 
και Ελέγχων. 

4. Την κοινή Υπουργική απόφαση 1086421/2042/0006/1990 
«Εξαίρεση διοικητικών πράξεων ή εγγράφων του Υπουργείου Οικονομι¬ 
κών από τον περιορισμό των υπογραφών της παραγράφου 1 του άρθρου 
81, του Ν. 1892/1990». . 

5. Την επιτακτική ανάγκη αναμόρφωσης της νομοθεσίας περί τελών 
κυκλοφορίας των αυτοκινήτων, ώστε να είναι απλή και σαφής κατά την 
εφαρμογή της από τη διοίκηση και τους φορολογούμενους. 

6. Την αριθμ. 1092170/1378/0006Α'/15.10.91 απόφαση μετα¬ 
βίβασης εξουσίας να υπογράφει «Με εντολή Υπουργού» στον Γενικό 
Διευθυντή Διοικητικής Υποστήριξης, αποφασίζουμε: 

Α. Συγκροτούμε Ομάδα Εργασίας που αποτελείται από τους: 
α) Δημήτριο Αδαμόπουλο, ΠΕ1/Α Φοροτεχνικό, Προϊστάμενο Δ 
Τμήματος της Δ. 14 ΦΠΑ και Ε.Φ., ως Πρόεδρο. 

β) Ιωάννη Τζίνια, ΠΕ1/Α Φοροτεχνικό, Υπάλληλο του Δ' Τμήματος 
της Δ. 14 ΦΠΑ και Ε.Φ., ως μέλος. 

γ) Άννα Ιωαννίδου - Ποτουρίδου ΠΕ1/Β Φοροτεχνικό, Υπάλληλο 
του Δ’ Τμήματος της Δ. 14 ΦΠΑ και Ε.Φ., ως μέλος. 

δ) Αγγελική Σιάκουλη ΔΕ2/Γ Φοροτεχνικό, Υπάλληλο τής~Δ. 14 

ΦΠΑ και Ε.Φ.. ως γραμματέα. -·■ - - --=-* 

Β. Έργο της Ομάδας είναι: 

Η αναμόρφωση των διατάξεων περί τελών κυκλοφορίας των Ε.Ι.Χ. 
αυτοκινήτων, η απλούστευση της διαδικασίας βεβαίωσης και είπραξης 
των τελών αυτών και η καθιέρωση ειδικού ενσήμου σήματος, στα πλαί¬ 
σια της πρότασης της Γενικής Δ/νσης Επιθεώρησης και Ελέγχων και 
του ΚΕΠΥΟ. 

Γ. Η ομάδα θα συνεδριάζει στην αίθουσα Συμβουλίου της οδού Σίνα 2 
- 4 κατά τις εργάσιμες ημέρες εκτός του κανονικού ωραρίου εργασίας. 
Το έργο της Ομάδας πρέπει να έχει περατωθεί μέχρι 30.4.1992. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Ιανουάριου 1992 

Με εντολή Υπουργού 
Ο Γενικός Διευθυντής 
ΚΩΝ/ΝΟΣ ΛΕΚΚΑΣ 

-♦- 

Αριθ. 1005797/79/0006Α - (6) 

Σύσταση Ομάδας Εργασίας για τη μελέτη υπαγωγής ή μη των ακινή¬ 
των στο σύστημα του Φ.Π.Α. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το άρθρο 89 και 128 του ΠΔ 284/1988 «Οργανισμός Υπουρ¬ 
γείου Οικονομικών» (ΦΕΚ 128Α/14.6.88), όπως τροποποιήθηκε και 
ισχύει. 

2. Τις διατάξεις του άρθρου 34 του Ν. 1914/1990 και της παρα¬ 
γράφου 5 του άρθρου 105 του Ν. 1892/1990. 

3. Τις διατάξεις της παρ. 2 του άρθρου 58 του Ν. 1642/86. .. 

4. Τις διατάξεις του άρθρου 6 του Ν. 1642/86 σε συνδυασμό με τις 
διατάξεις του άρθρου 15 του σχεδίου νόμου που ψηφίστηκε από τη 
Βουλή. 

5. Την εισηγητική έκθεση του προϋπολογισμού έτους 1992, σε ότι 
αφορά την έμμεση φορολογία. 

6. Την ανάγκη εκτίμησης των επιπτώσεων στα δημόσια έσοδα και 
τις συναλλαγές από την υπαγωγή ή μη σε ΦΠΑ της παράδοσης ακινή¬ 
των, που προβλέπεται από την παρ. 1 και την περίπτωση α’ της παρ. 2 
του άρθρου 6 του Ν. 1642/86. 

7. Την αριθμ. 1092170/1378/0006Α'/15.10.91 απόφαση μετα¬ 
βίβασης εξουσίας να υπογράφει «Με εντολή Υπουργού» στον Γ εν. Δ/ντή 


Διοικητικής Υποστήριξης, αποφασίζουμε: 

Α. Συγκροτούμε Ομάδα Εργασίας αποτελούμενη από τους κατω¬ 
τέρω υπαλλήλους: 

1. Ιωάννη Καλλέργη, ΠΕ1/Α Φοροτεχνικό, Προϊστάμενο του Α' 
Τμήματος - της Δ. 14 ΦΠΑ και Ε.Φ., ως Πρόεδρο. 

2. Αμέρισσα Ευσταθίου ΠΕ1/Α Φοροτεχνικό, Προϊσταμένη Γρα¬ 
φείου I του Α’ Τμήματος της Δ. 14 ΦΠΑ και Ε.Φ., ως μέλος. 

3. Βασιλική Τάτση ΠΕ1/Α Φοροτεχνικό, Προϊσταμένη Γραφείου II 
του Α' τμήματος της Δ. 14 ΦΠΑ και Ε.Φ., ως μέλος. 

4. Δημήτρη Γκλεζάκο ΠΕ1/Α Φοροτεχνικό, Προϊστάμενο Γραφείου 
του Γ Τμήματος της Δ. 14 ΦΠΑ και Ε.Φ., ως μέλος. 

5. Αντώνη Αλεξόπουλο ΠΕ1/Α Φοροτεχνικό, Προϊστάμενο Τμήμα¬ 
τος ΦΜΑ της Δ. 13 Κεφαλαίου, ως μέλος. 

6. Αγγελική Σιάκουλη, ΔΕ/Γ υπάλληλο της Δ. 14 ΦΠΑ και Ε.Φ., 
ως γραμματέα. 

Εάν παραστεί ανάγκη συνδρομής στο έργο της, η Ομάδα μπορεί να 
ζητήσει εγγράφως τη συνδρομή των άλλων Διευθύνσεων του Υπουρ¬ 
γείου Οικονομικών,, εφόσον τούτο κρίνεται αναγκαίο. .. - ... .·*· 

Β. Έργο της Ομάδας εργασίας είναι: 

-Η μελέτη εφαρμογής των διατάξεων της παρ. 1 και της περ. α' της 
παρ. 2 του άρθρου 6 του 1642/86 από 1.1.93 και η υποβολή πρότα¬ 
σης για τις αναγκαίες νομοθετικές προσαρμογές. 

-Η εκτίμηση των επιπτώσεων στα δημοσιονομικά έσοδα από την 
εφαρμογή των παραπάνω διατάξεων. 

-Η ρύθμιση της διαδικασίας και ο σχεδιασμός των εντύπων εφαρμο¬ 
γής των διατάξεων αυτών. 

Γ. Η ομάδα θα συνεδριάζει στην αίθουσα Συμβουλίων της οδού Σίνα 
2-4 κατά τις εργάσιμες ημέρες, εκτός του κανονικού ωραρίου εργα¬ 
σίας. 

Το έργο της Ομάδας Εργασίας πρέπει να έχει περαιωθεί μέχρι 
30.6.92. 

Η απόφασή αυτή να δημοσιευθεί στην Εφημερίδα της Κυβερνήσεως. 

Αθήνα, 20 Ιανουάριου 1992 

Με εντολή Υπουργού 
Ο Γενικός Διευθυντής 
ΚΩΝ/ΝΟΣ ΛΕΚΚΑΣ 

·. : --- 

Αριθ. 1005798/80/0006Α' (7) 

Σύσταση Ομάδας Εργασίας για την αναμόρφωση των περί φορολογίας 
χαρτοσήμου διατάξεων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το άρθρο 89 και 128 του ΠΔ 284/1988 «Οργανισμός Υπουρ¬ 
γείου Οικονομικών» (ΦΕΚ 128Α/14.6.88), όπως τροποποιήθηκε και 
ισχύει σήμερα. 

2. Τις διατάξεις του άρθρου 34 του Ν. 1914/1990 και της παρα¬ 
γράφου 5 του άρθρου 105 του Ν. 1892/1990. 

3. Τις προτάσεις της επιτροπής για την (αναμόρφωση αι εκσυγχρονι¬ 
σμό τού φορολογικού συστήματος. 

4. Την κοινή Υπουργική απόφαση 1086421/2042/0006/1990 
«εξαίρεση διοικητικών πράξεων ή εγγράφων του Υπουργείου Οικονομι¬ 
κών από τον περιορισμό των υπογραφών της παραγράφου 1 του άρθρου 
81 του Ν. 1892/1990». 

5. Την επιτακτική ανάγκη αναμόρφωσης της νομοθεσίας περί χαρτο¬ 
σήμου, ώστε να είναι απλή και σαφής κατά την εφαρμογή της από τη 
διοίκηση και τους φορολογούμενους. 

6. Την αριθμ. 1092170/1378/0006Α'/15.10.91 απόφαση μετα¬ 
βίβασης εξουσίας να υπογράφει «Με εντολή Υπουργού» στον Γεν. Δ/ντή 
Διοικητικής Υποστήριξης, αποφασίζουμε: 

Α. Συγκροτούμε Ομάδα Εργασίας αποτελούμενη από τους κατω¬ 
τέρω υπαλλήλους: 

α. Δημήτριο Αδαμόπουλο, ΠΕ1/Α Φοροτεχνικό, Προϊστάμενο του 
Δ' Τμήματος τη^Δ. 14 ΦΠΑ και Ε.Φ., ως Πρόεδρο. 

β. Παναγιώτή Ρέππα, ΊΙΕ1/Α Φοροτεχνικό, Προϊστάμενο του Γ 
Γραφείου του Δ' Τμήματος της Δ. 14 ΦΠΑ και Ε.Φ., ως μέλος. 

γ. Σωκράτη Κλωνάρη, ΠΕ1/Α Φοροτεχνικό, υπάλληλο του Δ Τμή¬ 
ματος της Δ. 14 ΦΠΑ και Ε.Φ., ως μέλος. 

δ. Σοφία Τσ,ιαμπάου, ΔΕ1/Γ Φοροτεχνικό, υπάλληλο της Δ. 14 
ΦΠΑ και Ε.Φ., ως γραμματέα. ^ 

Β. Έργο της ομάδας είναι: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


• α. Η αναμόρφωση των διατάξεων περί φορολογίας χαρτοσήμου, στα 
πλαίσια των προτάσεων της Επιτροπής για την αναμόρφωση κα εκσυγ¬ 
χρονισμό του φορολογικού μας συστήματος, που συγκροτήθηκε με την 
απόφασή μας αριθ. 1056645/1386/0006/31.7.1990. 

Ειδικότερα η Ομάδα: 

α. Θα καταρτίσει προσχέδιο νόμου περί φορολογίας χαρτοσήμου, με 
το οποίο θα απλοποιείται η φορολογία αυτή με μείωση του αριθμού των 
αναλογικών συντελεστών χαρτοσήμου και την καθιέρωση μικρού αριθ¬ 
μού κλιμακίων παγίων τελών χαρτοσήμου, στα πλαίσια των προτάσεων 
της ανωτέρω Επιτροπής. 

β. Θα εκτιμήσει τις δημοσιονομικές επιπτώσεις που συνεπάγεται η 
οιναμόρφωση αυτή. ' 

Γ. Η Ομάδα θα συνεδριάζει στην αίθουσα Συμβουλίου της οδού Σίνα 
2-4 κατά τις εργάσιμες ημέρες, εκτός του κανονικού ωραρίου εργα¬ 
σίας. 

Το έργο της Ομάδας Εργασίας πρέπει να έχει περαιωθεί μέχρι 

30.6.1992. 

Η απόφαση αυτή να δημοσιευθεί στην -Εφημερίδα της Κυβερνήσεως. 

Αθήνα, 20 Ιανουάριου 1992 

Με εντολή Υπουργού 
Ο Γενικός Διευθυντής 
ΚΩΝ/ΝΟΣ ΛΕΚΚΑΣ 

. - ♦ - 

Αριθ. 1005757/81/0006Α· (8) 

Σύσταση Ομάδας Εργασίας για την εναρμόνιση του ενιαίου κοινοτικού 
συστήματος ΦΠΑ ενόψει της κατάργησης των φορολογικών συνόρων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τα άρθρα 89 και 128 του ΠΔ 284/1988 «Οργανισμός Υπουρ¬ 
γείου Οικονομικών» (ΦΕΚ 128Α/14.6.88), όπως τροποποιήθηκε και 
ισχύει. 

2. Τις διατάξεις του άρθρου 34 του Ν. 1914/1990 και της παρα¬ 
γράφου 5 του άρθρου 105 του Ν. 1892/1990. 

3. Τις διατάξεις της παραγρ. 2 του άρθρου 58 του Ν. 1642/86. 

4. Την εισηγητική έκθεση του Προϋπολογισμού έτους 1992, σε ότι 
αφορά την έμμεση φορολογία. 

5. Την αριθ. 9796/11.12.91 Γίβο 124 οδηγία τού Συμβουλίου της 
ΕΟΚ για τη συμπλήρωση του κοινού συστήματος ΦΠΑ και για την τρο¬ 
ποποίηση, ενόψει της κατάργησης των φορολογικών συνόρων από 
1.1.93, της οδηγίας 77/388/ΕΟΚ. 

6. Την ανάγκη προσαρμογής τής νομοθεσίας ΦΠΑ, ενόψει λειτουρ¬ 
γίας της Ενιαίας Αγοράς από 1.1.93, σύμφωνα με τις διατάξεις της 
Οδηγίας για τό μεταβατικό καθεστώς ΦΠΑ που θα ισχύει από 1.1.93 
μέχρι 31.12.1996 και την κατάργηση των φορολογικών συνόρων 
(ΓΙ50 124/91). 

7. Την αριθ. 1092170/1378/0006Α'/15.10.91 απόφαση μετα¬ 
βίβασης εξουσίας να υπογράφει «Με εντολή Υπουργού» στον Γενικό Δ/ 
ντή Διοικητικής Υποστήριξης, αποφασίζουμε: 

Α. Συγκροτούμε Ομάδα Εργασίας για την νομοθετική προσαρμογή 
του Ν. 1642/86, ώστε να ανταποκρίνεται στις υποχρεώσεις της Χώρας 
μας για τη λειτουργία της Εσωτερικής Αγοράς από 1.1.93, σύμφωνα 
με την Οδηγία για το μεταβατικό καθεστώς ΦΠΑ (ΓΙδ€ 124/91). Η 
Ομάδα αυτή θα αποτελείται από τους εξής υπαλλήλους: 

1. Άγγελο Τριανταφύλλου, ΠΕ1/Α Φοροτεχνικό, Προϊστάμενο της 
Διεύθυνσης Δ. 14 ΦΠΑ και Ε.Φ., ως Πρόεδρο. ' 

2. Γεράσιμο Τζάκη, ΠΕ1/Α Φοροτεχνικό, Προϊστάμενο του Γ’ Τμή¬ 
ματος της Δ. 14 Φ.Π.Α. και Ε.Φ., ως Αντιπρόεδρο. 

3. Ιωάννη Καλλέργη, ΠΕ1/Α Φοροτεχνικό, Προϊστάμενο του Α’ 
Τμήματος της Δ. 14 ΦΠΑ και Ε.Φ., ως μέλος. 

4. Αλέξανδρο Λιντοβόη, ΠΕ1/Α, Τελωνειακό, Προϊστάμενο Τμήμα¬ 
τος Εισαγωγών - Εξαγωγών της Γ εν. Δ/νσης Τελωνείων, ως μέλος; 

5. Αμέρισσα Ευσταθίου, ΠΕ1/Α, Φοροτεχνικό, Προϊσταμένη Γρα¬ 
φείου 1 του Α’ Τμήματος της Δ. 14 ΦΠΑ και Ε.Φ., ως μέλος. 

6. Βασιλική Τάτση, ΠΕ1/Α Φοροτεχνικό, Προϊσταμένη Γραφείου 2 
του Α’ Τμήματος της Δ. 14 ΦΠΑ και Ε.Φ., ως μέλος. 

7. Αγγελική Γελαστού, ΠΕ1/Α Φοροτεχνικό, υπάλληλο της Δ. 14 
ΦΠΑ και Ε.Φ., ως μέλος. , 

8. Σοφία Τσιαμπάου, ΠΕ1/Γ Φοροτεχνικό, υπάλληλο της Δ. 14 
ΦΠΑ και Ε.Φ., ως γραμματέα. 

Εάν παραστεί ανάγκη συνδρομής στο έργο της, η Ομάδα μπορεί να 


ζητήσει εγγράφως τη συνδρομή των άλλων Διευθύνσεων του Υπουρ¬ 
γείου Οικονομικών, εφόσον τούτο κρίνεται αναγκαίο. 

Β. Έργο της Επιτροπής είναι: 

-Η σύνταξη σχεδίου νόμου που θα τροποποιεί και θα συμπληρώνει τις 
διατάξεις του Ν. 1642/86 για την εναρμόνισή του με το κοινοτικό σύ¬ 
στημα ΦΠΑ κατά το μεταβατικό καθεστώς, ενόψει της κατάργησης 
των φορολογικών συνόρων από 1.1.1993. 

-Η σύνταξη εισηγητικής έκθεσης σχετικά με το πιό πάνω σχέδιο νό¬ 
μου. 

Γ. Η Ομάδα θα συνεδριάζει κατά τις εργάσιμες ημέρες, εκτός του κα¬ 
νονικού ωραρίου εργασίας. 

Το έργο της Ομάδας Εργασίας πρέπει να έχει περαιωθεί μέχρι 
31.3.92. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Ιανουάριου 1992 

Με εντολή Υπουργού , 

Ο Γενικός Διευθυντής .·\ .· 

ΚΩΝ/ΝΟΣ ΛΕΚΚΑΣ 

-♦- 

Αριθ. 2082041/18411 (9) 

Αύξηση ανωτάτου ορίου έκδοσης εγγυητικών επιστολών από την 
ΒΑΚ0ΕΑΥ5 ΒΑΝΚ ΡΙΓ.». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Π.Δ. 284/1988 «Οργανισμός του Υπουργείου 
Οικονομικών». 

2. Τις αποφάσεις μας α) 166915/2570/17.11.77 με την οποία 
καθορίστηκαν οι όροι και οι προϋποθέσεις βάσει των οποίων παρέχονται 
από τις Τράπεζες που λειτουργούν στην Ελλάδα εγγυήσεις στο Δημόσιο 
και Ν.Π.Δ.Δ. για εκτέλεση έργων, προμήθειες κ.λ.π. β) 2044004/ 
10833/0025/17.7.90 με την οποία καθορίστηκε το ανώτατο όριο έκ¬ 
δοσης εγγυητικών επιστολών της Βωοίαγε Βαηΐε ΡΕΟ στο ποσό των 
2.300.000.000. 

3. Την από 13.12.91 επιστολή της ανωτέρω Τράπεζας για την αύ¬ 
ξηση του ανωτάτου ορίου έκδοσης των εγγυητικών επιστολών της. 

4. Την δραστηριότητα της Τράπεζας όπως εμφανίζεται σήμερα. 

5. Την αριθμ. 1048293/800/0006/Α/24.5.91 απόφαση του 
Υπουργού Οικονομικών για μεταβίβαση αρμοδιοτήτων, αποφασί¬ 
ζουμε: 

Ορίζουμε το ανώτατο όριο έκδοσης των εγγυητικών επιστολών της 
Τράπεζας Βεγο1ευ 8 Β&ηΐί ΡΕΟ για τις παραπάνω περιπτώσεις στο ποσό 
των δραχμών πέντε δισεκατομμυρίων πεντακοσίων εκατομμυρίων 
(5.500.000.000) με τους όρους και τις προϋποθέσεις βάσει των 
οποίων παρέχονται από τις Τράπεζες που λειτουργούν στην Ελλάδα εγ¬ 
γυήσεις στο Δημόσιο και τα Ν.Π.Δ.Δ. για εκτέλεση έργων, προμήθειες 
κ.τ.λ. (απόφασή μας 166915/2570/17.11.77). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 8 Ιανουάριου 1992 

Με εντολή Υπουργού 
Ο Γενικός Διευθυντής 
Β. ΡΙΖΑΣ 



Αριθ. 90538 (10) 

Επίδομα θέσης Υπαδ/ντών του Υπουργείου Εργασίας. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΟΙΚΟΝΟΜΙΚΩΝ 
ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 1558/1985 «Κυβέρνηση και Κυβερνητικά 
Όργανα». 

2. Την παρ. 2 του άρθρου 12 του Ν. 1586/86 «Βαθμολογική διάρ¬ 
θρωση των θέσεων του Δημοσίου, ΝΠΔΔ και ΟΤΑ και άλλες διατάξεις». 

3. Τα Π.Δ. 368/89 και Π.Δ. 369/89 «Οργανισμός Υπουργείου Ερ¬ 
γασίας» και «Οργάνωση των Υπηρεσιών Εργασίας των Νομαρχών» 
αντίστοιχα όπως τροποποιήθηκαν και συμπληρώθηκαν με το Π.Δ. 
436/91. 

4. Την αριθ. Υ. 1489/1076692/1224/0006Α723.8.91 (ΦΕΚ 
692/Β/26.8.91) απόφαση «Ανάθεση αρμοδιοτήτων Υπουργού Οικο- 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


825 


Αριθ. Φ.124/5/Β2/2905 


(13) 


νομικών στον Υφυπουργό Οικονομικών». 

5. Την ανάγκη καθορισμού του επιδόματος θέσης των Προϊσταμένων 
Υποδιευθύνσεων που συστάθηκαν με το άρθρο 12 του Π.Δ. 436/91, 
αποφασίζουμε: 

1. Καθορίζουμε το επίδομα θέσης των Προϊσταμένων των Υποδιευ¬ 
θύνσεων του Υπουργείου Εργασίας που έχουν συσταθεί με το άρθρο 12 
του Π.Δ. 436/91, ίσο προς το 20% του βασικού μισθού του κλιμακίου 
1 . . · · / ' 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Ιανουάριου 1992 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

ΣΩΤ. ΚΟΥΒΕΛΑΣ „ Κ.ΓΙΑΤΡΑΚΟΣ 

ΕΡΓΑΣΙΑΣ 

ΑΡΙΣΤ. ΚΑΛΑΝΤΖΑΚΟΣ 

-♦- 1 — 

Αριθ: Γ6β/44 (11) 

Χορήγηση άδειας ασκήσεως επαγγέλματος Κοινωνικού Λειτουργού 
στην Πετρογιάννη Μαρία του Κων/νου. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Με την απόφαση του Υπουργού Υγείας Πρόνοιας και Κοινωνικών 
Ασφαλίσεων Γ6β/44/21.1.1992 έχει χορηγηθεί στην Πετρογιάννη 
Μαρία του Κων/νου άδεια ασκήσεως επαγγέλματος Κοινωνικού Λει¬ 
τουργού. 

Αθήνα, 21 Ιανουάριου 1992 

Με εντολή Υπουργού 

Η ΔΙευθύντρια κ.α.α. 

Π. ΜΑΝΩΛΕΔΑΚΗ 

-φ- 

Αριθ. Φ.124/1/Β2/4996 (12) 

Άδεια κατοχής Β' θέσης στο Σπυρίδωνα Βλιάμο. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 13 παρ. 9 του Ν. 1268/82 «Για τη δομή και τη λει¬ 
τουργία των Ανωτάτων Εκπαιδευτικών Ιδρυμάτων» όπως συμπληρώ¬ 
θηκε με την παρ. 6 του άρθρου 48 του Ν. 1404/83. 

2. Το αριθ. 459/2.11.83 Π.Δ. (ΦΕΚ 175/29.11.83 τ. Α'). 

3. Το αριθ. 129/10.4.1991 Π.Δ. (ΦΕΚ 52/11.4.91 τ. Α'). 

4. Τα αριθ. 14874/632/6/87, 11527/507/10.5.88 έγγραφα 
του Ελεγκτικού Συνεδρίου. 

5. Τις διατάξεις του άρθρου 9 παρ. 3 του Ν. 1835/89 (ΦΕΚ 76/ 
14.3.89 τ. Α'), αποφασίζουμε: 

Παρέχουμε την άδεια στον Σπυρίδωνα Βλιάμο, επίκουρο καθηγητή 
του Τμήματος Οικονομικών Επιστημών του Πανεπιστημίου Αθηνών να 
κατέχει και τη θέση του Συμβούλου Σπουδών σε θέματα Οικονομικής 
και Περιφερειακής Πολιτικής στο Ινστιτούτο Διαρκούς Επιμόρφωσης 
του Εθνικού Κέντρου Δημόσιας Διοίκησης. 

Η άδεια ισχύει από την ημέρα ανάληψης των καθηκόντων της δεύτε¬ 
ρης θέσης ή της έναρξης της δεύτερης απασχόλησης, εφόσον είχε προη- 
γηθεί η υποβολή αίτησης χορήγησης της σχετικής άδειας, αλλιώς από 
την ημέρα υποβολής της αίτησης. 

Το σύνολο των αποδοχών και από τις δύο θέσεις δεν μπορεί να υπερ¬ 
βαίνει σε καμιά περίπτωση το ανώτατο όριο απολαβών του άρθρου 6 
του Ν. 1256/82. 

Ο ανωτέρω δικαιούται να λαμβάνει εκτός από το σύνολο των κάθε εί¬ 
δους ακαθαρίστων αποδοχών της οργανικής του θέσης και το σύνολο 
των κάθε είδους ακαθαρίστων αποδοχών της άλλης θέσης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Ιανουάριου 1992 

Ο ΥΠΟΥΡΓΟΣ 

Γ. ΣΟΥΦΛΙΑΣ 


Άδεια κατοχής Β' θέσης στο Λουκά Τσούκαλη. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Του άρθρου 13 παρ. 9 του Ν. 1268/82 «Για τη δομή και τη λει¬ 
τουργία των Ανωτάτων Εκπαιδευτικών Ιδρυμάτων» όπως συμπληρώ¬ 
θηκε με την παρ. 6 του άρθρου 48 του Ν. 1404/83. 

2. Το αριθ. 459/2.11.83 Π.Δ. (ΦΕΚ 175/29.11.83 τ. Α'). 

3. Το αριθ. 129/10.4.1991 Π.Δ. (ΦΕΚ 52/11.4.91 τ. Α'). 

4. Τα αριθ. 14874/632/6/87, 11527/507/10.5,88 έγγραφα 
του Ελεγκτικού Συνεδρίου. 

5. Τις διατάξεις του άρθρου 9 παρ. 3 του Ν. 1835/89 (ΦΕΚ 76/ 
14.3.89 τ. Α'). 

6. Την αριθ. 2871/30.4.90 απόφαση ανάθεσης αρμοδιοτήτων στην 
Υφυπουργό του ΥΠ.Ε.Π.Θ. 

7. Το αριθ. 17225/7158/30.5.91 έγγραφο του Πανεπιστημίου 
Αθηνών, αποφασίζουμε: 

Παρέχουμε την άδεια στον Λουκά Τσούκαλη, καθηγητή του Τμήμα¬ 
τος Πολιτικής Επιστήμης και Δημόσιας Διοίκησης του Πανεπιστημίου 
Αθηνών να κατέχει και τη θέση του Γ ενικού Διευθυντή του Ελληνικού 
Κέντρου Ευρωπαϊκών Μελετών (ΕΚΕΜ). 

Η άδεια ισχύει από την ημέρα ανάληψης των καθηκόντων της δεύτε¬ 
ρης θέσης ή της έναρξης της δεύτερης απασχόλησης, εφόσον είχε προη- 
γηθεί η υποβολή αίτησης χορήγησης της σχετικής άδειας, αλλιώς από 
την ημέρα υποβολής της αίτησης. 

Το σύνολο των αποδοχών και από τις δύο θέσεις δεν μπορεί να υπερ¬ 
βαίνει σε καμιά περίπτωση το ανώτατο όριο απολαβών του άρθρου 6 
του Ν. 1256/82. 

Ο ανωτέρω δικαιούται να λαμβάνει εκτός από το σύνολο των κάθε εί¬ 
δους ακαθαρίστων αποδοχών της οργανικής του θέσης και το σύνολο 
των κάθε είδους ακαθαρίστων αποδοχών της άλλης θέσης. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 1/ Ιανουάριου 1992 

Ο ΥΠΟΥΡΓΟΣ 

Γ. ΣΟΥΦΛΙΑΣ 
-«.- 

Αριθ. οικ/148/ΤΣΕΠ 32,1 (14) 

Παράταση ισχύος των αδειών επισκευής κτιρίων βλαβέντων από τους 
σεισμούς του 1988 στους Νομούς Ηλείας και Ζακύνθου. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Το Ν. 867/79 (ΦΕΚ 24/Α/7.2.79) «Περί κυρώσεως, τροποποι- 
ήσεως και συμπληρώσεως της από 28.7.78 Πράξεως Νομοθετικού Πε¬ 
ριεχομένου περί αποκαταστάσεως ζημιών εκ σεισμών Βορ. Ελλάδος». 

2. Το Ν. 1190/81 (ΦΕΚ 203/Α/30.7.81) «Περί κυρώσεως της 
από 26.3.81 Πράξεως Νομοθετικού Περιεχομένου περί αποκαταστά¬ 
σεως ζημιών εκ σεισμών 1981» και ειδικότερα .το άρθρο 3 αυτής. 

3. Την με αριθμό 101/1.11.88 Πράξη Υπουργικού Συμβουλίου με 
την οποία οριοθετήθηκαν οι σεισμόπληκτες περιοχές των Νομών Ηλείας 
και Ζακύνθου που έπληγησαν από τους σεισμούς του 1988. 

4. Την με αριθμό 1377/ΤΣΕΠ 32.1/25.6.91 Απόφαση σχετικά με 
την παράταση ισχύος των αδειών επισκευής κτιρίων βλαβέντων από 
τους σεισμούς. 

5. Την με αριθμό Δ16α/04/773/29.11.90 Κοινή Απόφαση του 
Υπουργού Προεδρίας και του Αναπληρωτή Υπουργού ΠΕ.ΧΩ.Δ.Ε. 
«περί εξαιρέσεως διοικητικών πράξεων από τον κανόνα των τριών υπο¬ 
γραφών». 

6. Το Π.Δ. 69/1988 «περί Οργανισμού της Γ.Γ.Δ.Ε. του Υ.ΠΕ.- 
ΧΩ.Δ.Ε.». 

7. Την ανάγκη αποκατάστασης των οικοδομών που έπαθαν ζημιές 
από τους σεισμούς και που η αντοχή τους είναι επισφαλής, αποφασί¬ 
ζουμε: 

Εγκρίνουμε όπως, στις περιπτώσεις που οι άδειες επισκευής σεισμο¬ 
πλήκτων κτισμάτων των περιοχών Ηλείας και Ζακύνθου έχουν λήξει, 
χορηγηθεί παράταση της ισχύος τους μέχρι 31.12.92. 

Η παραπάνω παράταση θα χορηγείται μετά από σχετική αίτηση που 
θα υποβάλουν οι ενδιαφερόμενοι στους αρμόδιους ΤομείζΆποκατάστα- 

αης Σεισμοπλήκτων, η οποία θα συνοδεύεται από έκθεση του επιβλέπο- 
ντα Μηχανικού. 

Η παρούσα να δημοσιευθεί στην Εφημερίδα της Κυβερνήσεως σύμ¬ 
φωνα με το άρθρο 1 παρ. 2 της από 26.3.81 Πράξεως Νομοθετικού 
Περιεχομένου που κυρώθηκε με το Ν. 1190/81. 

Αθήνα, 22 Ιανουάριου 1992 

Ο ΥΠΟΥΡΓΟΣ 

ΑΧΙΛΛΕΑΣ ΚΑΡΑΜΑΝΛΗΣ 

-♦ 

Αριθ. οικ/149/ΤΣΕΠ 32.1 (15) 

Παράταση προθεσμίας υποβολής αιτήσεων εκ μέρους των σεισμοπλή¬ 
κτων του 1990 στο Νομό Πρεβέζης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Την από 28.7.78 Πράξη Νομοθετικού Περιεχομένου «περί άπο- 
καταστάσεως ζημιών εκ σεισμών του 1978 εις περιοχήν Βορείου Ελλά¬ 
δος κλπ» όπως αυτή κυρώθηκε, τροποποιήθηκε και συμπληρώθηκε με 
τους Νόμους 867/79, 1048/80, 1133/81 και 1190/81. 

2. Την με αριθμό 74/29.6.90 Πράξη του Υπουργικού Συμβουλίου 
(ΦΕΚ 90/Α/11.7.90) σχετικά με την αποκατάσταση των ζημιών που 
προκλήθηκαν από το σεισμό της 16ης Ιουνίου 1990 σε περιοχές του 
Νομού Πρεβέζης με τις οποίες οριοθετήθηκε η σεισμόπληκτη περιοχή 
και ορίσθηκαν οι αρχικές προθεσμίες. 

3. Την με αριθμό οικ/1793/ΤΣΕΠ 32.1/1.8.91 Απόφαση με την 
οποία δόθηκε παράταση για την υποβολή αιτήσεων εκ μέρους των σει¬ 
σμοπλήκτων του 1990 στο Ν. Πρεβέζης. 

4. Το Π.Δ. 69/1988 «περί Οργανισμού της Γ.Γ.Δ.Ε. του Υ.ΠΕ.- 
ΧΩ.Δ.Ε.». 

5. Την με αριθμό Δ16α/04/773/29.11.90 Κοινή Απόφαση του 
Υπουργού Προεδρίας και του Αναπληρωτή Υπουργού ΠΕ.ΧΩ.Δ.Ε. 
σχετικά με τον αριθμό των υπογραγών. 

- Επειδή οι αιτήσεις επισκευής ή ανακατασκευής για χορήγηση δα¬ 
νείου και έκδοση αδείας πρέπει να συνοδεύονται από ολοκληρωμένες με¬ 
λέτες. 

- Επειδή πολλοί σεισμόπληκτοι δεν μπόρεσαν να υποβάλουν αιτήσεις 
για χρηματοδότηση εγκαίρως. 

- Επειδή σύμφωνα με την παρ. 3 της με αριθ. 74/29.6.90 Π.Υ.Σ. 
δίνεται στον Υπουργό ΠΕ.ΧΩ.Δ.Ε. η δυνατότητα παράτασης της προ¬ 
θεσμίας υποβολής αιτήσεων για ένα εξάμηνο ακόμη, αποφασίζουμε: 

Παρατείνουμε την προθεσμία για την υποβολή αιτήσεων και τεχνι¬ 
κών μελετών για την χορήγηση αδειών και χρηματοδότηση των σει¬ 
σμοπλήκτων του Νομού Πρεβέζης, που έληξε την 11.1.92 για ένα εξά¬ 
μηνο ακόμη δηλ. μέχρι 11.7.92. 

Η απόφαση αυτή να δημοσιευθεί στην Εφημερίδα της Κυβερνήσεως 
σύμφωνα με το άρθρο 1 παρ. 2 της από 26.3.81 Πράξεως Νομοθετικού 
Περιεχομένου που κυρώθηκε με το Ν. 1190/81. 

Αθήνα, 22 Ιανουάριου 1992 

Ο ΥΠΟΥΡΓΟΣ 

ΑΧΙΛΛΕΑΣ ΚΑΡΑΜΑΝΛΗΣ 

- —+ - 

Αριθ. οικ/150/ΤΣΕΠ 32.1 (16) 

Παράταση προθεσμίας υποβολής αιτήσεων εκ μέρους των σεισμοπλή¬ 
κτων του 1989 στην περιοχή Αγίας Τριάδας της πόλης των Πα¬ 
τρών. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Την από 28.7.78 Πράξη Νομοθετικού Περιεχομένου «περί απο- 
καταστάσεως ζημιών εκ σεισμών του 1978 εις περιοχήν Βορείου Ελλά¬ 
δος κλπ» όπως αυτή κυρώθηκε, τροποποιήθηκε και συμπληρώθηκε με 
τους Νόμους 867/79, 1048/80, 1133/81 και 1190/81. 

2. Την με αριθμό 3/9.1.91 (ΦΕΚ 3/Α/10.1.91) Πράξη του 
Υπουργικού Συμβουλίου με την οποία οριοθετήθηκε η σεισμόπληκτη 
περιοχή Αγίας Τριάδας Πατρών που επλήγη από τους σεισμούς του 
1989. 

3. Την με_οφιθμό Δ16α/04/773/29.11.90 Κοινή Απόφαση του 


Υπουργού Προεδρίας και του Αναπληρωτή Υπουργού ΠΕ.ΧΩ.Δ.Ε. 
σχετικά με τον αριθμό των υπογραγών. 

4. Το Π.Δ. 69/1988 «περί Οργανισμού της Γ.Γ.Δ.Ε. του Υ.ΠΕ.- 
ΧΩ.Δ.Ε.». 

5. Την με αριθμό οικ/1701/ΤΣΕΠ 32.1/18.7.91 Απόφαση με την 
οποία δόθηκε παράταση υποβολής αιτήσεων εκ μέρους των σεισμοπλή¬ 
κτων της περιοχής Αγ. Τριάδας Πατρών. 

- Επειδή οι αιτήσεις επισκευής ή ανακατασκευής για χορήγηση δα¬ 
νείου και έκδοση αδείας πρέπει να συνοδεύονται από ολοκληρωμένες με¬ 
λέτες. 

- Επειδή πολλοί σεισμόπληκτοι δεν μπόρεσαν να υποβάλουν αιτήσεις 
για χρηματοδότηση εγκαίρως. 

- Επειδή σύμφωνα με την παρ. 3 της με αριθ. 3/9.1.91 Π.Υ.Σ. δί¬ 
νεται στον Υπουργό ΠΕ.ΧΩ.Δ.Ε. η δυνατότητα παράτασης της προθε¬ 
σμίας υποβολής αιτήσεων για δύο εξάμηνα ακόμη, αποφασίζουμε: 

Παρατείνουμε την προθεσμία για την υποβολή αιτήσεων και τεχνι¬ 
κών μελετών για την χορήγηση αδειών και χρηματοδότηση των σει¬ 
σμοπλήκτων στην περιοχή Αγίας Τριάδας της πόλης των Πατρών, που 
έληξε την 10.1.92 για ένα εξάμηνο ακόμη δηλ. μέχρι 10.7.92. 

Η απόφαση αυτή να δημοσιευθεί στην Εφημερίδα της Κυβερνήσεως 
σύμφωνα με το άρθρο 1 παρ. 2 της από 26.3.81 Πράξεως Νομοθετικού 
Περιεχομένου που κυρώθηκε με το Ν. 1190/81. 

Αθήνα, 22 Ιανουάριου 1992 

Ο ΥΠΟΥΡΓΟΣ 

ΑΧΙΛΛΕΑΣ ΚΑΡΑΜΑΝΛΗΣ 

4 · 

Αριθ. 27356/16.12.91 (17) 

Τροποποίηση της 470/1985 κοινής απόφασης των Υπουργών Εθνικής 

Οικονομίας και Οικονομικών «Ηλεκτρολογικό υλικό που προορίζε¬ 
ται να χρησιμοποιηθεί εντός ορισμένων ορίων τάσεως σε συμμόρ¬ 
φωση προς την οδηγία του Συμβουλίου 73/23 ΕΟΚ (ΦΕΚ 183/τ. 

Β/ 

4.4.85). 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ 
ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις του άρθρου 2 παρ. 1δ και παρ. 2 του Ν. 1338/83 
«Εφαρμογή του Κοινοτικού Δικαίου» (ΦΕΚ 34/Α/17.3.83) όπως τρο¬ 
ποποιήθηκε με το άρθρο 6 του Ν. 1440/84 Συμμετοχή της Ελλάδας 
στο κεφάλαιο της Ευρωπαϊκής Τράπεζας Επενδύσεων, στο κεφάλαιο 
της Ευρωπαϊκής Κοινότητας Άνθρακος και Χάλυβος και του Οργανι¬ 
σμού Εφοδιασμού ΕϋΚΑΤΟΜ (ΦΕΚ 70/Α/21.5.84). 

2. Τις διατάξεις του Ν: 1558/85 «Κυβέρνηση και Κυβερνητικά Όρ¬ 
γανα» (ΦΕΚ 137 Α'). 

3. Τις διατάξεις του Ν. 372/76 «Περί συστάσεως και λειτουργίας 
Ελληνικού Οργανισμού Τυποποίησης (ΕΛΟΤ)» (ΦΕΚ 166/Α/ 
30.6.76) και το άρθρο 22 του Ν. 1682/87 (ΦΕΚ 14/16.2.87). 

4. Το Π.Δ. 229/86 «Σύσταση και Οργάνωση της Γενικής Γραμμα¬ 
τείας Βιομηχανίας» (ΦΕΚ 96/Α'), όπως τροποποιήθηκε με το Π.Δ. 
396/89 (ΦΕΚ 172/Α·). 

5. Την με αριθ. Υ1547/91 (ΦΕΚ 789/Β/30.9.91) απόφαση του 
Πρωθυπουργού και του Υπουργού Βιομηχανίας, Ενέργειας, Τεχνολο¬ 
γίας και Εμπορίου «Ανάθεση αρμοδιοτήτων στον Υφυπουργό Βιομηχα¬ 
νίας, Ενέργειας, Τεχνολογίας και Εμπορίου». 

6. Την αριθ. Υ1489/1076692/1224/0006Α/23.8.91/ΦΕΚ 
692/Β’/91 κοινή Απόφαση του Πρωθυπουργού και του Υπουργού Οι¬ 
κονομικών «Ανάθεση αρμοδιοτήτων Υπουργού Οικονομικών στον Υφυ¬ 
πουργό Οικονομικών». 

7. Την κοινή απόφαση 470/1985 των Υπουργών Εθνικής Οικονο¬ 
μίας και Οικονομικών «Ηλεκτρολογικό υλικό που προορίζεται να χρησι¬ 
μοποιηθεί εντός ορισμένων ορίων τάσεως σε συμμόρφωση προς την οδη¬ 
γία του Συμβουλίου 73/23/ΕΟΚ» (ΦΕΚ 183/Β'/4.4.85), αποφασί- 
ζουμε: 

Άρθρο 1 

Σκοπός της παρούσας Απόφασης είναι η λήψη συμπληρωματικών 
μέτρων αναγκαίων γιά την εφαρμογή της οδηγίας του Συμβουλίου των 
Ε,Κ. 73/23/ΕΟΚ της 19.2.73 «Περί προσεγγίσεως των νομοθεσιών 
των Κρατών Μελών των αναφερομένων στο ηλεκτρολογικό υλικό που 
προορίζεται να χρησιμοποιηθεί εντός ορισμένων ορίων'τάσεως» που δη- 

μοσιεύθηκε στην Ελληνική γλώσσα στην Επίσημη Εφημερίδα των Ε.Κ. 
(Ε.Ε.τ 13 τόμος 002 σελ. 58). 

Άρθρο 2 

1. Οι διατάξεις του άρθρου 11 και της παραγράφου 2 του άρθρου 13 
της Κ.Τ.Α. 470/85 δεν ισχύουν για το ηλεκτρολογικό υλικό που διαθέ¬ 
τει τα αποδεικτικά στοιχεία που αναφέρονται στο άρθρο 10 και στην πα¬ 
ράγραφο 2 του άρθρου 8 της ως άνω υπό στοιχεία 7 κοινής Υπουργικής 
Απόφασης. 

Ο εισαγωγέας ή και ο οποιοσδήποτε διαθέτει στην αγορά το ηλεκτρο¬ 
λογικό υλικό που εμπίπτει στις διατάξεις της Απόφασης αυτής, οφείλει 
να παρουσιάζει στα αρμόδια Κρατικά Όργανα τα αποδεικτικά στοιχεία, 
όποτε αυτά ζητούνται, από τα οποία τεκμαίρεται η πιστότητα κατα¬ 
σκευής του προϊόντος προς τα πρότυπα που αναφέρονται στα άρθρα 5, 6 
και 7 σε συνδυασμό και προς τις απαιτήσεις του άρθρου 2 της παρα¬ 
πάνω υπό στοιχεία 7 Κ.Υ.Α. 470/85. 

Άρθρο 3 

Η παρούσα ισχύει από την δημοσίευσή της στην Εφημερίδα της Κυ¬ 
βερνήσεως. 

Η απόφαση αυτή να δημοσιευθεϊ στην Εφημερίδα της Κυβερνήσεως. 

Αθήνα, 16 Δεκεμβρίου 1991 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΟΝ 

ΕΥΘ. ΧΡΙΣΤΟΔΟΥΛΟΥ Κ. ΓΙΑΤΡΑΚΟΣ 

Ο ΥΦΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Β. ΜΑΝΤΖΩΡΗΣ 

-♦- ' 7 ·. 

Αριθ. Φ6.1165/176/11233/1157/90 (18) 

Τροποποίηση άδειας λειτουργίας εργοστασίου ως προς την επωνυμία. 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις των Νόμων ΔΚΣΤ/1912, 6422/1934, 3214/ 
1955 και 4481/1965, του Ν.Δ. 1150/1949, του Α.Ν. 207/1967, 
του από 15.10.1922 Β.Δ/τος, του από 16.3.1950 Β.Δ. όπως τροπο¬ 
ποιήθηκε και συμπληρώθηκε με το από 24.11.1953 όμοιο του Ν.Δ. 
96/2.8.1973 καθώς και του Π.Δ/τος 396/1989 (ΦΕΚ 172/Ά/ 
16.6.1989) για τον Οργανισμό της Γεν. Γραμματείας Βιομηχα¬ 
νίας. 

2. Το Π.Δ. 180/1990 (ΦΕΚ 64/Α'/11.4.1990) «περί διορισμού 
Υπουργών - Αν. Υπουργών και Υφυπουργών». 

3. Την ΚΥΑ με αριθ. 33361/5.9.91 (ΦΕΚ 703/5.9.1991) άρθρο 
12 παρ. 13 «Μεταβίβαση εξουσίας υπογραφής, σύμφωνα με το άρθρο 7 
παρ. 1 του Ν. 1943/1991. 

4. Τις κοινές απογάσεις των Υπουργών Βιομηχανίας, Ενέργειας και 
Τεχνολογίας και Κοινωνικών Υπηρεσιών με αριθμό 36269/1179/ 
15.1.74 και με αριθμό Α6/829/78. 

5. Την απόφασή μας, αριθ. Φ6/9645/824 π.ε./31.1.90 με την 
οποία χορηγήθηκε άδεια λειτουργίας στην Α.Ε. Θ. ΚΑΖΑΝΤΖΙΔΗΣ 
στη ΒΙΠΕ του Ν. Κιλκίς διάρκειας πέντε (5) χρόνων. 

6. Την αριθ. Ε.Μ. 2219/89 απόφαση η οποία καταχωρήθηκε στο 
Μητρώο Ανωνύμων Εταιρειών με την οποία εγκρίθηκε η τροποποίηση 
του Καταστατικού της Ανώνυμης Εταιρείας με την επωνυμία «Θ. ΚΑ- 
ΖΑΝΤΖΙΔΗΣ Α.Ε.» (ΦΕΚ 3854/6.11.89). 

7. Την από 1.2.1990 αίτηση της Α.Ε. «Θ. ΚΑΖΑΝΤΖΙΔΗΣ» - ΜΕ- 
ϋΙΡΑΟ - προς τον Ε.Ο.Φ. με την οποία ζητά την αλλαγή της επωνυ¬ 
μίας του εργοστασίου της Α.Ε. Θ. ΚΑΖΑΝΤΖΙΔΗΣ. 

8. Την από 15.5.91 εισήγηση της υπηρεσίας μας και την γνωμά¬ 
τευση του ΕΟΦ με αριθ. 0-884/21.10.91, αποφασίζουμε: 

Τροποποιούμε την αριθ. Φ.6.9645/824 π.ε/31.1.90 απόφασή μας 
με την οποία χορηγήθηκε άδεια λειτουργίας στο εργοστάσιο παραγω¬ 
γής χειρουργικών ραμμάτων της Α.Ε. Θ. ΚΑΖΑΝΤΖΙΔΗΣ στη ΒΙΠΕ 
Κιλκίς σε ότι αφορά την επωνυμία του φορέα του εργοστασίου και ορί¬ 
ζουμε όπως αυτή ισχύει στο εξής στο όνομα Θ. ΚΑΖΑΝΤΖΙΔΗΣ Α.Ε. - 
ΜΕϋΙΡΑΟ, αντί της Θ. ΚΑΖΑΝΤΖΙΔΗΣ Α.Ε., που ίσχυε μέχρι σή¬ 
μερα. _ 

Κατά τα λοιπά , ισχύουν οι όροι και περιορισμοί της υπ’ αριθ. 
Φ.6.9645/824π.ε/31.1.90 αποφάσεως. 


Η απόφαση αυτή να δημοσιευθεϊ στην Εφημερίδα της Κυβερνήσεως. 

Αθήνα, 11 Δεκεμβρίου 1991 
Με εντολή Υπουργού 

Ο Γενικός Διευθυντής Στήριξης _ _ Ο Γενικός Διευθυντής 
της Βιομηχανίας Υγείας 

ΑΠ. ΓΕΩΡΓΑΚΟΠΟΥΛΟΣ ΔΗΜ. ΧΑΝΙΩΤΗΣ 

-♦- 

Αριθ. ΕΣ 11.711/91 (19) 

Σύσταση ίδιου Νομικού Προσώπου στην Κοινότητα Λιθοχωρίου Ν. Ευ¬ 
ρυτανίας με την επωνυμία «Σχολική Επιτροπή Δημοτικού Σχολείου 
Λιθοχωρίου». 

Ο ΝΟΜΑΡΧΗΣ ΕΥΡΥΤΑΝΙΑΣ 

Έχοντας υπόψη: 

1. Τις διατάξεις: 

α) Των παρ. 8-15 του άρθρου 5 του Ν. 1894/1990 «Για την Ακα¬ 
δημία Αθηνών και άλλες εκπαιδευτικές διατάξεις» (Α' 110) και 
β) Του άρθρου 187 του Δημοτικού και Κοινοτικού Κώδικα (Π.Δ. 
323/1989) (Ά 146). 

2. Την 45/1991 απόφαση του Κοινοτικού Συμβουλίου Λιθοχωρίου 
του Νομού Ευρυτανίας για τη σύσταση Σχολικής Επιτροπής, αποφασί¬ 
ζουμε: 

1. Συνιστούμε στην Κοινότητα Λιθοχωρίου του Νομού Ευρυτανίας 
ίδιο Νομικό Πρόσωπο με την επωνυμία «Σχολική Επιτροπή Δημοτικού 
Σχολείου Λιθοχωρίου». 

Η συνιστώμενη με την απόφαση αυτή Σχολική Επιτροπή διοικείται 
από 5μελές Διοικητικό Συμβούλιο αποτελούμενο από: 

1) Ευάγγελο Κατσιάδα, Πρόεδρο της Κοινότητας, ως Πρόεδρο της 
Σχολικής Επιτροπής. 

2) Χρήστο Παπανίκο, Κοινοτικό Σύμβουλο. 

3) Κων/νο Βελτσίστα, Κοινοτικό Σύμβουλο. 

4) Θεόδωρο Καραγιάννη, Διευθυντή Δημοτικού Σχολείου. 

5) Δημήτριο Κατσιάδα, δημότη της Κοινότητας. . 

' 2. Η θητεία του πρώτου Διοικητικού Συμβουλίου της συνιστώμενης 
με την απόφαση αυτή Σχολικής Επιτροπής λήγει με τη λήξη της κοινο¬ 
τικής περιόδου!991-1994. 

Η θητεία των μελών του Διοικητικού Συμβουλίου ακολουθεί την κοι¬ 
νοτική περίοδο. 

3. Το Διοικητικό Συμβούλιο της Σχολικής Επιτροπής εκλέγει τον 
Αντιπρόεδρο και τον Γραμματέα του. 

4. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για την κάλυψη των 
δαπανών λειτουργίας, θέρμανσης, φωτισμού, ύδρευσης, τηλεφώνου, 
αποχέτευσης, αγοράς αναλωσίμων υλικών κ.λ.π. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση των Σχολείων 
και του κάθε είδους εξοπλισμού τους. 

δ) Η εισήγηση προς τις αντίστοιχες διευθύνσεις πρωτοβάθμιας και 
δευτεροβάθμιας εκπαίδευσης για τον εφοδιασμό από τον Οργανισμό 
Σχολικών Κτιρίων των σχολείων με έπιπλα και εξοπλιστικά είδη και 
από το Υπουργείο Εθνικής Παιδείας και Θρησκευμάτων με βιβλία για 
τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμετάλλευση των 
σχολικών κυλικείων. 

στ) Η λήψη κάθε άλλου μέτρου που κρίνεται αναγκαίο για τη στήριξή 
της διοικητικής λειτουργίας των σχολικών μονάδων. 

5. Πόροι της Σχολικής Επιτροπής είναι: 
α) Η ετήσια επιχορήγηση του Κράτους. 

β) Η ετήσια επιχορήγηση της Κοινότητας Λιθοχωρίου. 
γ) Κάθε είδους εισφορές, δωρεές, κληρονομιές, κληροδοσίες. 

6. -Το Νομικό Πρόσωπο εκπροσωπείται στο δικαστήριο και σε κάθε 
δημόσια αρχή από τον Πρόεδρο του Διοικητικού Συμβουλίου και όταν 
αυτός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεϊ στην Εφημερίδα της Κυβερνήσεως. 

Καρπενήσι, 9 Ιανουάριου 1992 

Ο Νομάρχης 
ΧΡΗΣΤΟΣ ΡΑΠΤΗΣ 

Αριθ. 12.032/91 (20) 

Σύσταση ίδιου Νομικού Προσώπου στην Κοινότητα Δυτικής Φραγκί¬ 
στας Ν. Ευρυτανίας με την επωνυμία «Σχολική Επιτροπή Γυμνασίου 
- Δημοτικού Σχολείου - Νηπιαγωγείου Κοινότητας Δυτικής Φρα¬ 
γκίστας». 

Ο ΝΟΜΑΡΧΗΣ ΕΥΡΥΤΑΝΙΑΣ 

Έχοντας υπόψη: 

1. Τις διατάξεις: .·. 

α) Των παρ. 8-15 του άρθρου 5 του Ν. 1894/1990 «Για την Ακα¬ 
δημία Αθηνών και άλλες εκπαιδευτικές διατάξεις» (Α' 110) και 
β) Του άρθρου 187 του Δημοτικού και Κοινοτικού Κώδικα (Π.Δ. 
323/1989) (ΑΊ 46). 

2. Την 50/1991 απόφαση του Κοινοτικού Συμβουλίου Δυτικής 
Φραγκίστας του Νομού Ευρυτανίας για τη σύσταση Σχολικής Επιτρο¬ 
πής, αποφασίζουμε: 

1. Συνιστούμε στην Κοινότητα Δυτικής Φραγκίστας του Νομού Ευ¬ 
ρυτανίας ίδιο Νομικό Πρόσωπο με την επωνυμία «Σχολική Επιτροπή 
Γυμνασίου - Δημοτικού Σχολείου - Νηπιαγωγείου Κοινότητας Δυτι¬ 
κής Φραγκίστας». 

Η συνιστώμενη με την απόφαση αυτή Σχολική Επιτροπή διοικείται 
από 9μελές Διοικητικό Συμβούλιο αποτελούμενο από: 

1) Κων/νο Στασινό, Πρόεδρο της Κοινότητας, ως Πρόεδρο της Σχο¬ 
λικής Επιτροπής. 

2) Ταξιάρχη Μήτσιο, Διευθυντή του Γυμνασίου. 

3) Δημήτριο Ζήκα, Διευθυντή του Δημοτικού Σχολείου. 

4) Αναστασία Μήτσιου, Διευθύντρια του Νηπιαγωγείου. 

5) Νίκο Αναστασόπουλο, Κοινοτικό Σύμβουλο. 

6) Γεώργιο Ψυχογυιό, Κοινοτικό Σύμβουλο. 

7) Κων/νο Κρικώνη, μαθητή του Γυμνασίου Δυτικής Φραγκί¬ 
στας. 

8) Βασίλειο Μπισμπίκη, Πρόεδρο του Συλλόγου Γονέων και Κηδεμό¬ 
νων των μαθητών Γυμνασίου. 

9) Ευάγγελο Κρικώνη, δημότη της Κοινότητας. 

2. Η θητεία του πρώτου Διοικητικού Συμβουλίου της συνιστώμενης 


με την απόφαση αυτή Σχολικής Επιτροπής λήγει με τη λήξη της κοινο¬ 
τικής περιόδου 1991-1994. 

Η θητεία των μελών του Διοικητικού Συμβουλίου ακολουθεί την κοι¬ 
νοτική περίοδο. 

3. Το Διοικητικό Συμβούλιο της Σχολικής Επιτροπής εκλέγει τον 
Αντιπρόεδρο και τον Γραμματέα του. 

4. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για την κάλυψη των 
δαπανών λειτουργίας, θέρμανσης, φωτισμού* ύδρευσης, τηλεφώνου, 
αποχέτευσης, αγοράς αναλωσίμων υλικών κ.λ.π. 

β) Η αμοιβή καθαριστριών. 

γ) Η εκτέλεση έργων για την επισκευή και συντήρηση των Σχολείων 
και του κάθε είδους εξοπλισμού τους. 

δ) Η εισήγηση προς τις αντίστοιχες διευθύνσεις πρωτοβάθμιας και 
δευτεροβάθμιας εκπαίδευσης για τον εφοδιασμό από τον Οργανισμό 
Σχολικών Κτιρίων των σχολείων με έπιπλα και εξοπλιστικά είδη και 
από το Υπουργείο Εθνικής Παιδείας και Θρησκευμάτων με βιβλία για 
τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμετάλλευση των 
σχολικών κυλικείων. 

στ) Η λήψη κάθε άλλου μέτρου που κρίνεται αναγκαίο για τη στήριξή 
της διοικητικής λειτουργίας των σχολικών μονάδων. 

5. Πόροι της Σχολικής, Επιτροπής είναι: 

α) Η ετήσια επιχορήγηση του Κράτους. 

β) Η ετήσια επιχορήγηση της Κοινότητας Δυτικής Φραγκίστας. 

γ) Κάθε είδους εισφορές, δωρεές, κληρονομιές, κληροδοσίες. 

6. Το Νομικό Πρόσωπο εκπροσωπείται στο δικαστήριο και σε κάθε 
δημόσια αρχή από τον Πρόεδρο του Διοικητικού Συμβουλίου και όταν 
αυτός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καρπενήσι, 9 Ιανουάριου 1992 

Ο Νομάρχης 
ΧΡΗΣΤΟΣ ΡΑΠΤΗΣ 






* 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



